10 Malwa abo boba batūla’ko misoñanya ya kasusu,+Baleta nyeke mbila ya kumwesha bantu malwa,2 Mwanda wa kupela kyepelo kya balanda,Mwanda wa kupela kubingija bapēlulwe mu bantu bami,+Balamuna bakaji ba kishala ke kitūtwa kyabo,Ne bana bampikwa bashabo* ke kikwatwa kyabo!+3 Le mukalonga namani mu difuku dya mfuto,+Pakatamba bonakani kulampe?+Le mukanyemena kudi ani wa kwimukwasha,+Kadi i kwepi komukashiya bupeta bwenu?*4 I kutupu kishele’ko poso enka kubatama mu bakutwaNansha kupona mu batapwe.Pa mwanda wa bino byonso, bulobo bwandi kebujokelepo kunyuma,Ino kuboko kwandi i kōlole’nka kōlola mwanda wa kukupila.+5 “Yō! a mwine Ashidia,+Lusonde lwa kulombola bulobo bwami+Ne mukombo mu kuboko kwabo wa kutuluja kwami!6 Nkamutuma kulwa na muzo mupondoke,+Na bantu bankalabeje;Nkamusoñanya ayate bitūtwa bingi ne bikwatwa bingiNe kwibatyampa pamo bwa bitoto mu bipito.+7 Inoko aye kakalangapo uno musweloKadi mutyima wandi keukakutepo nkuku uno muswelo;Mwanda udi na mutyima wa kutukija fututu,Wa kutyiba’ko mizo mingi, ke mityetyepo, aa.8 Mwanda unenanga amba,‘Mwene bamfumu bami bonso i balopwe?+9 Lelo Kaleno+ kadipo pamo’nka bwa Kalekemishi?+Lelo Hamata+ kadipo pamo bwa Alapade?+Lelo Samadia+ kadipo pamo bwa Damakasa?+10 Kuboko kwami kubakwata malopwe a baleza ba bitupu,Adi na bankishi basōnge bavule kutabuka ba Yelusalema ne Samadia!+11 Le nkikalongapo ne Yelusalema ne bilezaleza byandiNa monalongela Samadia ne baleza bandi ba bitupu?’+12 “Shi Yehova wapu mwingilo wandi onso pa Lūlu lwa Ziona ne mu Yelusalema, ukapa* mulopwe wa Ashidia mfuto pa mwanda wa mutyima wandi wa kibengo ne mitatulo yandi, mutadilo wa kibengo.+13 Mwanda aye unenanga’mba,‘Nkalonga kino na bukomo bwa kuboko kwamiNe na tunangu twami, mwanda ne wa tunangu.Nkatalula mikalo ya bantu+Ne kutūta byabulēme byabo,+Kadi nkanekenya bekadi pamo bwa nkomokomo.+14 Pamo bwa muntu upetelwa pa bunswa,Kuboko kwami kukakwata bya bupeta bya bantu;Kadi pamo bwa muntu ukongakanya mai mashibwe,Nkakongakanya ntanda yonso!I kutupu nansha umo ukepapa na mapapa andi nansha kwasama kyakanwa kyandi nansha kudila.’”15 Le kasolwa kakezunzwila yewa utēta nako?Le só ukezunzwila yewa utyiba nandi?Le mukombo+ ukajinya yewa wiutulula?Nansha lusonde le lukatulula yewa kapungilwepo na mutyi?16 O mwanda Mfumu wa bine, Yehova wa bibumbo,Ukanyanika bantu bandi banune,+Kadi munshi mwa ntumbo yandi ukakija’mo mudilo utēma.+17 Kitōkeji kya Isalela+ kikekala ke mudilo,+Mwine Ujila wandi nandi ke lubimbi;Kikasōka ne kuloteja biyombo byandi bityani ne bimuna byandi bya miba mu difuku dimo.18 Ukafundula lonso* ntumbo ya ditó dyandi ne kitongo kyandi;Bikekala pamo na mushinikilanga muntu ubela.+19 Mityi ya ditó dyandi ikashala’koIkekala mityetye bininge, ne mwanuke ukabwanya kwiilemba.20 Mu dyodya difuku boba bashele ku IsalelaNe ba ku njibo ya Yakoba bapandileKebakakulupilapo monka yewa webakupile;+Ino bakakulupila YehovaMwine Ujila wa Isalela, na bubinebine.21 Enka yewa ushele’ko ye ukajoka,Yewa ushele kwa Yakoba, kudi Leza Mukomokomo.+22 Mwanda a Isalela, nansha shi bantu bobeBadi bwa musenga wa dijiba,Enka yewa ushele’ko mobadi ye ukajoka.+Mukubo ubatungwa,+Kadi boloke bukebapūta.*+23 Bine, mukubo utungilwe na Mfumu Mwinē Lupusa Lonso, Yehova wa bibumbo,Ukafikidila mu ntanda yonso.+24 O mwanda Mfumu Mwinē Lupusa Lonso, Yehova wa bibumbo wanena namino amba: “A bantu bami bekele mu Ziona, kemwakakwatwai moyo pa mwanda wa mwine Ashidia wadi wimukupilanga nsonde+ ne kwimutulwila mukombo wandi na mwalongēle Edipito.+25 Mwanda mu kitatyi kityetye’tu kutulujibwa kukafika ku mfulo; bulobo bwami bukalamukila ku kwibonakanya.+26 Yehova wa bibumbo ukamutundwila lusonde,+ pamo bwa mu kitatyi kyaanekenye Midyana dya ku dibwe dya Olebe.+ Mukombo wandi ukekala pa dijiba, kadi ukeutulula mwaalongele na Edipito.+27 Mu dyodya difuku kiselwa kyandi kikatalulwa pa kipuji kyobe,+Ne lupungu lwandi mu nshingo yobe,+Kadi lupungu lukatyumunwa mwanda wa māni.”+28 Waiya ku Aiata;+Wapityila mu Mikelone;Watūla biselwa byandi ku Mikemashe.+29 Abaabuka kyabu kya lwa ntobwa;*Abalāla mu Ngeba;+Lama katetema, Ngibea+ wa Solo wanyema.+30 Dila ne kuyoyokota, abe mwanā Ngadime mwana-mukaji!Tá mutyima, abe Laisha!Abe Anatote mulanda!+31 Mademena wanyema lubilo.Bekadi ba Ngebime bakimbanga mwa kufyama.32 Dyalelo dino’di aye usa kukemana mu Nobe.+Ubeleñenyanga kikoni kyandi ku lūlu lwa mwanā Ziona mwana-mukaji,Mukuna wa Yelusalema.33 Tala! Mfumu wa bine, Yehova wa bibumbo,Uketanga misambo na mishindo mikatampe mpata;+Mityi milampe bininge ibatētwa,Kadi milamila nayo ibatūkijibwa munshi.34 Watēta ne bivunda* bya mu ditó na kingidilwa kya kyuma,*Kadi Lebanona ukaponejibwa na nkomokomo.
bem_Latn